ተልባ ከፍተኛ የሆነ የአሰር መጠን ካለባቸው ጥራጥሬዎች መካከል አንዱ ነው። በተልባ ውስጥ በቀላሉ ሊሟሙ የሚችሉ እና መሟሟት የማይችሉ የቃጫ አይነቶች ይገኛሉ። ይሄ የቃጫ ይዘቱም ተልባ አንጀታችንን የማፅዳት አገልግሎት እንዲሰጥ አድርጎታል። በተጨማሪም በሰውነታችን ውስጥ ተከማችቶ የሚገኝ አላስፈላጊ ስብን ለማስወገድ ያግዛል። በተልባ ውስጥ ሌላው በስፋት የሚገኘው ነጥረ ነገር ኦሜጋ 3 የተባለው ነው። ይህ ንጥረ ነገር መጥፎ ኮሌስትሮል (low density lipoprotein (LDL) እንዲቀንስ ያደርገዋል። ጥናቶች እንደሚጠቁሙትም የተልባ ፍሬን አዘውትሮ በመጠቀም ብቻ በአማካይ 10 ሚሊ ሊትር መጥፎ ኮሌስትሮልን ከሰውነታችን ማስወገድ እንችላለን። እነዚህ መጥፎ ኮሌስትሮሎች ለልብ ህመም የማጋለጥ እድል ስላላቸው እግረ መንገድም የልብ ህመም እና ተያያዥ ችግሮችን ለመከላከል ያግዛል።
